Komission asetus (EY) N:o 592/2004, annettu 30 päivänä maaliskuuta 2004, Euroopan parlamentin ja neuvoston asetuksen (EY) N:o 998/2003 muuttamisesta maiden ja alueiden luetteloiden osalta (ETA:n kannalta merkityksellinen teksti)



Virallinen lehti nro L 094 , 31/03/2004 s. 0007 - 0009



Komission asetus (EY) N:o 592/2004, annettu 30 päivänä maaliskuuta 2004, Euroopan parlamentin ja neuvoston asetuksen (EY) N:o 998/2003 muuttamisesta maiden ja alueiden luetteloiden osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003(1) ja erityisesti sen 10 ja 21 artiklan, sekä katsoo seuraavaa: (1) Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt. (2) Asetuksen (EY) N:o 998/2003 mukaan kolmansien maiden luettelo on laadittava ennen 3 päivää heinäkuuta 2004. Jotta kolmas maa voidaan hyväksyä luetteloon, sen on osoitettava raivotautitilanteensa sekä se, että se noudattaa tiettyjä raivotaudin ilmoittamista, seurantaa, torjumista ja valvomista ja eläinlääkintätoimea sekä rokotteiden sääntelyä koskevia edellytyksiä. (3) Jotta vältetään tarpeettomat häiriöt lemmikkieläinten kuljetuksissa ja jotta kolmansilla mailla olisi riittävästi aikaa toimittaa tarvittaessa lisätakeet, on aiheellista laatia kolmansien maiden väliaikainen luettelo. Luettelon olisi perustuttava maailman eläintautijärjestön (OIE) kautta saatavilla oleviin tietoihin, komission elintarvike- ja eläinlääkintätoimiston kyseisissä kolmansissa maissa toteuttamien tarkastusten tuloksiin sekä jäsenvaltioiden keräämiin tietoihin. (4) Kolmansien maiden väliaikaiseen luetteloon olisi sisällytettävä maat, joissa ei esiinny raivotautia, sekä maat, joiden osalta riskiä raivotaudin kulkeutumisesta yhteisöön kyseisten maiden alueelta tapahtuvien kuljetusten seurauksena ei pidetä yhtään suurempana kuin jäsenvaltioiden välisiin kuljetuksiin liittyvää riskiä. (5) Asetus (EY) N:o 998/2003 olisi sen vuoksi muutettava vastaavasti. Kyseisessä asetuksessa esitetty maiden ja alueiden luettelo olisi selkeyden vuoksi korvattava kokonaisuudessaan. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 998/2003 liite II tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 3 päivästä heinäkuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 2004. Komission puolesta David Byrne Komission jäsen (1) EUVL L 146, 13.6.2003, s. 1. LIITE "LIITE II MAIDEN JA ALUEIDEN LUETTELO A OSA IE Irlanti SE Ruotsi UK Yhdistynyt kuningaskunta B OSA 1 jakso a) DK Tanska, mukaan luettuina GL Grönlanti ja FO Färsaaret b) ES Espanja, mukaan luettuina manner-Espanja, Baleaarit ja Kanariansaaret mutta ei Ceuta eikä Melilla c) FR Ranska, mukaan luettuina GF Ranskan Guayana, GP Guadeloupe, MQ Martinique ja RE Réunion d) GI Gibraltar e) PT Portugali, mukaan luettuina manner-Portugali, Azorit ja Madeira f) Muut kuin A osassa ja tämän jakson a, b, c ja e alakohdassa tarkoitetut jäsenvaltiot. 2 jakso AD Andorra CH Sveitsi IS Islanti LI Liechtenstein MC Monaco NO Norja SM San Marino VA Vatikaanivaltio C OSA AC Ascensionsaari AG Antigua ja Barbuda AN Alankomaiden Antillit AU Australia AW Aruba BB Barbados BH Bahrain BM Bermuda CA Kanada FJ Fidzi FK Falklandinsaaret HR Kroatia JM Jamaika JP Japani KN Saint Kitts ja Nevis KY Caymansaaret MS Montserrat MU Mauritius NC Uusi-Kaledonia NZ Uusi-Seelanti PF Ranskan Polynesia PM Saint Pierre ja Miquelon SG Singapore SH Saint Helena US Amerikan yhdysvallat VC Saint Vincent ja Grenadiinit VU Vanuatu WF Wallis ja Futuna YT Mayotte"